Mohs skala

Mohs skala er en skala for å måle materialers hardhet, eller ripefasthet. Skalaen gikk opprinnelig fra 1 til 10, der 10 er mest ripefast. Et materiale med hardhet f.eks. 7 etter Mohs skala kan lage riper i et materiale med samme hardhet og lavere, men ikke i et materiale med en høyere verdi.Norsk Steinbok.Torgeir T. Garmo.3.Utgåva 1995

Det er også laget en modifisert skala som går til 15. Her er de åtte første klassene som i den opprinnelige skalaen, mens diamant har fått hardhet 15.Se for eksempel https://www.tedpella.com/company_html/hardness.htm 

Historie
Mohs skala har navn etter den tyske mineralogen Friedrich Mohs, som utarbeidde skalaen i 1812."Mohs hardness." Encyclopædia Britannica. 2008. Encyclopædia Britannica Online. 23 Dec. 2008Mohs Scale of Mineral Hardness . American Federation of Mineralogical Societies Selv om det var han som utarbeidde skalaen, var det ikke han som oppdaget metoden for å påvise mineralers ripefasthet. Theofrastos (ca. 372 f.Kr. - 287 f.Kr.) beskrev den i sitt verk Peri ton lithon biblion i ca. 300 f.Kr.Theophrastus on Stones Plinius den eldre, (23 e.Kr. – 25. august 79 e.Kr.), beskriver i ca. 77 e.Kr. hvordan falske diamanter lar seg ripe opp med ekte, og hvordan noen mineraler lar seg ripe opp med en jernfil, mens andre ikke.Pliny the Elder.Naturalis Historia.Book 37.Chap. 15. ADAMAS: SIX VARIETIES OF IT. TWO REMEDIES.Pliny the Elder.Naturalis Historia.Book 37.Chap. 76. THE METHODS OF TESTING PRECIOUS STONES.

Identifisering av mineraler
Sammen med testing av brudd- og kløvegenskaper, er Mohs skala et viktigt verktøy for å identifisere mineraler. Mohs skala er godt egnet for bruk uti felten for både geologer og steinsamlere. Den er konstruert slik man kan bruke materialer som er lett tilgjengelige for å fastslå hardheten. En fingernegl har en hardhet på 2,2, en kobbermynt har 3,2, et knivblad 5,1, en glassplate 5,5, en stålfil eller stålnål har 6,5 og en strekplate eller porselenssikring har 7,0. Ved å sammenligne med disse tingene er det lett å gi et anslag på hvor mineralet befinner seg på skalaen.
Mohs skala for ripefasthet
Mohs skala er utviklet for å finne hardheten til et mineral ved å måle ripefastheten. Den er utviklet slik at man kan bruke godt kjente mineraler eller lett tilgjengelige materialer, for å finne fastheten til andre. Den er derfor ikke lineær og hardheten mellom nivåene på skalaen kan variere. Mellom nivå 3 og 4 er forskjellen ikke større enn ca. 25 %, mens forskjellen mellom nivå 9 og 10 er på drøye 300 %. Det er dessuten vanskelig å teste hardheten på sprø materialer ved å ripe i dem. Derfor er Mohs skala et godt egnet verktøy å ha uti felten, men mindre praktisk til bruk i industrien, for å måle materialer som metaller og keramer. Målingene blir rett og slett ikke nøyaktige nok. Der bruker man heller et sklerometer for å måle absolutt hardhet. Man kan også bruke Vickers hardhet eller Knoop hardhet for å lage nøyaktige målinger av hardheten til mineraler.Mineral Hardness and Hardness Scales . Inland Lapidary I tabellen under ser vi Mohs skala, sammenlignet med den absolutte hardheten målt med et sklerometer.Amethyst Galleries' Mineral Gallery WHAT IS IMPORTANT ABOUT HARDNESS? 

HardhetMineralAbsolutt HardhetBilde1Talk (Mg3Si4O10(OH)2)1100px|Talkblokk2Gips (CaSO4·2H2O)3100px|Gips3Kalsitt (CaCO3)9100px|Kalsitt4Fluoritt (CaF2)21100px|Fluoritt5Apatitt (Ca5(PO4)3(OH-,Cl-,F-)48100px|Apatitt6Feltspat (KAlSi3O8)72100px|Feltspat7Kvarts (SiO2)100100px|Kvarts8Topas (Al2SiO4(OH-,F-)2)200100px|Topas9Korund (Al2O3)400100px|Rubin10Diamant (C)1600100px|Uslepet diamant

Se også
 Hardhet (materialvitenskap)
 Mineral
 Kløv (mineralogi)
 Brudd (mineralogi)

Referanser

Kategori:Materialvitenskap
Kategori:Mineralogi
Kategori:Skalaer
Kategori:Måling

de:Härte#Härteprüfung nach Mohs